./data/phi2331/phi010/phi2331.phi010.perseus-lat2.xml
David Magie
quare cum obsistentibus Parthis, fluente quoque per insuetudinem cibi alvo militum, longius ire non posset, tamen perstitit et oppidum cepit et regem fugavit et plurimos interemit etParthicum nomen meruit, ob hocetiam filium eiusBassianum Antoninum, qui Caesar appellatus iam fuerat, annum XIII agentem participem imperiidixerunt milites  Getam quoque, minorem filium  Caesarem dixerunt, eundem Antoninum, ut pleriquein litteras tradunt, appellantes  harum appellationum causa donativum militibus largissimum dedit, concessa omni praeda oppidi Parthici, quod militesquaerebant, inde in Syriam rediit victor, et Parthicum deferentibus sibi patribus triumphum idcirco recusavit, quod consistere in curru adfectus articulari morbonon posset, filio sane concessit, ut triumpharet; cui senatus Iudaicum triumphum decreverat, idciro quod et in Syria res bene gestae fuerant a Severo Dein cum Antiochiam transisset, data virili toga filio maiori secum eum consulem designavit, et statimin Syria consulatum inierunt, post hoc dato stipendio